Nexhip Alpan

Nexhip Alpan (; 1920 - 2003)Kontributi për Shqipërinë vazhdon edhe pas vdekjes, 11.04.2015. http://www.trt.net.tr/shqip, 14.07.2016. albanolog, pedagog, veprimtar i arsimit, publicist dhe shkencëtar i shquar shqiptar në Turqi.

 Biografia 
Nexhip Alpan (mbiemri i tij rrjedh nga Alban), u lind në Zhulat të Gjirokastrës dhe ishte i biri i Pehlivan Zhulatit. Arsimin fillor e mori në vendlindje dhe në Gjirokastër. Në vitin 1930, bashkë me familje (nëna i kishte vdekur) shpërngulet në Turqi. Shkollimin fillor të nisur në vendlindje e përfundoi në Soke dhe të mesmen në Ajdën (1938), Normalen e Stambollit (1942), Institutin e Lartë Pedagogjik Gjuhësor në Ankara, ndërsa në vitin shkollor 1957/58 vazhdon studimet psiko-pedagogjike dhe filologjike në Universitetin e Sorbonës në Paris.

Pas përfundimit të studimeve filloi punën si mësimdhënës në Soke, ku punoi në vitet 1945 - 1950. Pas kësaj u emërua profesor i psiko-pedagogjisë në Shkollën Normale të Kastamonuit (1952 - 1954), profesor në Institutin "Gazi" të Ankarasë, inspektor i arsimit në Izmir, këshilltar në Ministrinë e Arsimit. Ishte anëtar i shumë shoqatave profesionale, shkencore, kulturore, etj. Punoi edhe si shqipfolës në radio "Zëri i Turqisë".Hajrullah Koliqi: Historia e arsimit dhe e mendimit pedagogjik shqiptar, "Libri shkollor", Prishtinë, 2002, fq. 518 - 519.

 Veprimtaria 
Ka botuar një varg punimesh në organet pedagogjike e kulturore (Imbat, Ogretmen, etj.), ishte edhe editor i revistës zyrtare arsimore. Bashkëpunoi me shumë revista dhe gazeta shqipe në SHBA, në Tiranë e në Prishtinë si dhe në ato turke. Shkroi qindra studime dhe artikuj nga pedagogjia e psikologjia dhe botoi shumë vepra pedagogjike, shkollore, historike, gjuhësore, kryesisht në Turqi. Është autor i më shumë se 30 librave shkencore profesionale.I pacensuruar: Dokumenti i Pavarësisë së Shqipërisë, siç nuk e keni parë (Foto), Vizituar më 14.07.2016. 

 Veprat 
 "Teknika e inspektimit objektiv" (1957)
 "Vetëkontrolli i mësuesve" (1957)
 "Pesëdhetë Vjetori i 28 Nandorit Shqiptar" (1962)
 "Epopeja e popullit shqiptar gjatë Luftës Nacionalçlirimtare (sipas shtypit turk)" (1974)
 "Shqipëria e sotme në dritën e historisë" (1975)
 "Lidhja e Prizrenit dhe shqiptarët" (1978)
 "Festat folklorike" (1979)
 "Si ka lindur alfabeti shqiptar?" (1979)
 "Edukata popullore bazë e ndërtimit kombëtar" (1982)
 "Pavarsëia e Shqipërisë dhe Ismail Qemal Vlora" (1982)
 "Rregullat kryesore të gjuhës turke" (dorëshkrim)
 "Besa shqiptare" (1987)
 "Epopeja e Luftës I të Kosovës" (1989)
 "Shqiptarët në Perandorinë Osmane" (bashkëautor me Nesip Kaçin, 1997)
 "Fjalor Turqisht - Shqip" (dorëshkrim)

 Fragment 
 "Shqipëri, o nëna ime,
 Ku pashë të parën dritë,
 Ku u rrita me thërrime,
 Të kam ndërmend natë e ditë.

 Ti ke qenë e je për mua
 Gjithë shpresa dhe gëzimi,
 Të kujtoj e fort të dua, 
 Siç kujton nënën jetimi."

 Lidhje të jashtme 
 Disa vepra nga Nexhip Alpan, OCLC-WorldCat Identities, Vizituar më 14.07.2016.

 Referime 

Kategoria:Historianë turq
Kategoria:Pedagogë shqiptarë
Kategoria:Albanologë turq
Kategoria:Lindje 1920
Kategoria:Vdekje 2003
Kategoria:Shqiptarë në Turqi